

РЕПУБЛИКА СРБИЈА – ГРАД БЕОГРАД

ГРАДСКА ОПШТИНА ВРАЧАР

**П Р Е Д С Е Д Н И К**

Број: 920-11/2021-VIII

Датум: 10.2.2021. године

Београд, Његошева 77

Председник Градске општине Врачар на основу члана 9. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, број 16/2018) и члана 34. тачка 6) Статута Градске општине Врачар („Службени лист града Београда“, брoj 77/2019), а у складу са Законом о безбедности саобраћаја на путевима („Сл. гласник РС“, број 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019 и 128/2020 - др. закон), Законом о удружењима („Службени гласник РС“, број 51/09, 99/11 – др. закони и 44/18) и Одлуком о буџету Градске општине Врачар за 2021. годину са пројекцијама за 2022. и 2023. годину („Сл. лист града Београда“, број 149/2020), донoси

**ОДЛУКУ О ИЗБОРУ ПРОЈЕКАТА УДРУЖЕЊА УСМЕРЕНИХ КА УНАПРЕЂЕЊУ БЕЗБЕДНОСТИ САОБРАЋАЈА НА ВРАЧАРУ**

1. Бирајусе пројекти удружења усмерени ка унапређењу безбедности саобраћаја на територији Градске општине Врачар у 2020. години за финансирање из буџета Градске општине Врачар по утврђеној Листи вредновања и рангирања и то:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Р.б. | Подносилац пријаве | Назив пројекта | К1 0-20 | К2 0-20 | К3 0-10 | К4 0-10 | К5 0-10 | К6 0-20 | К7 0-10 | Укупно бодова |
| **1.** | Удружење саобраћајних инжењера  „Зелени талас“ | „Пажљивкова смотра“ | 17 | 16 | 10 | 10 | 4 | 20 | 10 | 87 |
| **2.** | Удружење „Центар за одрживи развој и безбедност саобраћаја“ | „Безбедност  годи-нама“ | 19 | 18 | 10 | 0 | 10 | 0 | 10 | 67 |
| **3.** | Удружење  „БГ Актив“ | „Едукација о правилној употреби дечијих  ауто-седишта“ | 19 | 18 | 10 | 0 | 5 | 0 | 10 | 62 |
| **4.** | Удружење „Центар за научно истраживачки рад“ | „Желим да возим, морам да знам!“ | 18 | 16 | 7 | 1 | 10 | 0 | 9 | 61 |
| **5.** | Удружење „Пролаз“ | „Мобилни едукативни саобраћајни полигон  за децу“ | 18 | 17 | 8 | 1 | 1 | 5 | 9 | 59 |
| **6.** | Удружење „Центар за едукацију, превенцију и промоцију у саобраћају“ | „Безбедно у саобраћају“ | 18 | 17 | 7 | 1 | 3 | 5 | 6 | 57 |

по следећим критеријумима:

* Квалитет пројекта (изводљивост, могућност развијања пројекта, оригиналност, актуелност теме, оправданост и др.); 0 до 20 бодова
* Циљеви који се постижу (обим задовољавања јавног интереса, степен унапређења безбедности саобраћаја на путевима и др); 0 до 20 бодова
* Циљна група и начин укључивања (величина циљне групе, активно/пасивно укључивање...); 0 до 10 бодова
* Претходне активности и искуство удружења у области унапређења безбедности саобраћаја (доказује се достављањем реализованих пројеката, писама препоруке и др.); 0 до 10 бодова
* Економичност буџета пројекта, усклађеност буџета са планираним активностима (Комисија може тражити објашњења у вези са буџетом и умањења по појединим ставкама, па је у интересу Удружења да направи реалан и економски оправдан буџет; 0 до 10 бодова
* Број успешно реализованих пројеката у претходне три календарске године, са организационим јединицама Градске управе Града Београда и градским општинама; 0 до 20 бодова (5 бодова за сваки реализован пројекат, максимално 20 бодова)
* Ефекти пројекта; 0 до 10 бодова.

1. За реализацију пројеката из тачке 1. ове одлуке одобравају се средства из буџета Градске општине Врачар у следећим износима:

|  |  |  |  |  |
| --- | --- | --- | --- | --- |
| Р.бр. | Назив удружења | Назив пројекта | Укупна вредност пројекта | Одобрена средства из буџета |
|  | Удружење саобраћајних инжењера „Зелени талас“ | „Пажљивкова смотра“ | 400.000,00 | 400.000,00 |
|  | Удружење „Центар за одрживи развој и безбедност саобраћаја“ | „Безбедност годи-нама“ | 100.000,00 | 100.000,00 |
|  | Удружење „БГ Актив“ | „Едукација о правилној употреби дечијих ауто-седишта“ | 350.000,00 | 300.000,00 |
|  | Удружење  „Центар за научно истраживачки рад“ | „Желим да возим, морам да знам!“ | 100.000,00 | 100.000,00 |
|  | Удружење „Пролаз“ | „Мобилни едукативни саобраћајни полигон за децу“ | 1.300.000,00 | 1.100.000,00 |
|  | Удружење  „Центар за едукацију, превенцију и промоцију у саобраћају“ | „Безбедно у саобраћају“ | 500.000,00 | 500.000,00 |

Укупно одобрена средства: 2.500.000,00 динара

1. За финансирање пројеката удружења из тачке 1. ове одлуке ангажују се средства предвиђена Одлуком о буџету Градске општине Врачар за 2021. годину са пројекцијама за 2022. и 2023. годину и одговарајућим решењима о тромесечном плану извршења буџета Градске општине Врачар, у оквиру Програма 7, Програмске активности 0701-0005, Раздела 5, Функције 360, Економске класификације 481, односно одговарајућих позиција у буџету Градске општине Врачар за 2021. годину, као и средства текуће резерве на одговарајућим позицијама за 2021. годину.
2. Одлука о избору пројеката удружења усмерених ка унапређењу безбедности саобраћаја на Врачару објављује се на интернет страници Градске општине Врачар.
3. Након објављивања ове одлуке, председник Градске општине Врачар ће закључити појединачне уговоре са удружењима чији су пројекти изабрани, а којима ће се прецизније регулисати међусобна права и обавезе.
4. О реализацији ове одлуке стараће се Одељење за друштвене делатности и пројекте и Одељење за буџет, финансије и набавке Управе Градске општине Врачар.

|  |  |  |
| --- | --- | --- |
|  |  | **П Р Е Д С Е Д Н И К**  Проф. др Милан А. Недељковић, с.р. |